प्रदूषण पर होने वाली बैठक में नहीं पहुंचे गौतम गंभीर की हुई आलोचना तो Tweet किया, 'मुझे गाली देने से अगर...'  
दिल्ली-NCR में प्रदूषण के मुद्दे पर होने वाली थी बैठक
बैठक में न तो अधिकारी आए और न ही दिल्ली के सांसद 
गौतम गंभीर और हेमा मालिनी को भी होना था शामिल
My work will speak for itself!
P.S. Agar mujhe gaali dene se Dilli ka pollution kam hoga to AAP jee bhar ke gaali dijiye. cc: Trolls pic.twitter.com/bRyYoFB02c

दरअसल, शहरी विकास मंत्रालय से जुड़ी संसद की स्थायी समिति की आज एक बैठक प्रस्तावित थी, जिसमें दिल्ली-एनसीआर में वायु प्रदूषण के मुद्दे पर चर्चा होनी थी, लेकिन बैठक टालनी पड़ी. दरअसल, कई सांसद और अधिकारी इस बैठक में पहुंचे ही नहीं. सांसद जगदंबिका पाल संसद की इस स्थायी समिति के अध्यक्ष हैं. जानकारी के मुताबिक केवल चार सांसद ही इस बैठक में पहुंचे. जिसमें अध्यक्ष जगदंबिका पाल, हसनैन मसूदी, सी आर पाटिल और संजय सिंह शामिल हैं.  
वहीं, दिल्ली के तीनों एमसीडी के कमिश्नर भी इस बैठक में नहीं पहुंचे, जहां उन्हें मौजूद होना था. बताया जा रहा है कि यह बैठक पार्लियामेंट एनेक्सी में आज सुबह 11:00 बजे होनी थी. लेकिन हेमा मालिनी और गौतम गंभीर, जो इस स्थाई समिति के सदस्य हैंं, वे बैठक से नदारद रहे. गौतम गंभीर इस वक़्त इंदौर में चल रहे भारत बंग्लादेश के टेस्ट मैच में कमेंट्री कर रहे हैं. बता दें कि गौतम गंभीर पूर्वी दिल्ली से लोकसभा सांसद भी हैं. 
अब इस पूरे मामले में शहरी विकास मंत्रालय की स्थायी समिति ने सांसदों और अधिकारियों की गैर मौजूदगी को लेकर लोकसभा अध्यक्ष से शिकायत करने का फैसला किया है. दूसरी तरफ, NDTV ने पर्यावरण सचिव के बैठक में न जाने पर जब पर्यावरण मंत्री प्रकाश जावड़ेकर से सवाल पूछा तो जावड़ेकर ने कहा कि उन्हें इस बैठक की जानकारी नहीं थी. अब वे इस पूरे मामले की जांच कराएंगे.